Mai mulți brașoveni ne-au sesizat că au văzut, de cateva zile, avioane usoare care survoleaza tot mai des judetul, din care sunt aruncate sute de kilograme de pește congelat. În cele din urmă, am aflat care este secretul: a fost declanșată o amplă acțiune la nivel național de vaccinare a animalelor, în special a vulpilor, împotriva rabiei, sau, pe înțelesul tuturor, a turbării.

20 de tone de pește congelat sunt aruncate cu ajutorul a 10 avioane ultraușoare spre zonele împădurite din județele Argeș, Sibiu, Brașov, Caraș-Severin, Timiș, Hunedoara, Arad, Mehedinți şi Gorj. Acţunea face parte din campania de toamnă de vaccinare a vulpilor împotriva rabiei.

Cum aceste animale sunt atrase de peşte, atunci când îl vor mânca vor fi automat şi vaccinate împotriva turbării, fiecare bucată de peşte având încorporată o pastilă împotriva acestei boli.

Conform datelor oficiale, de 8 ani, de când se fac astfel de actiuni nivelul de imbolanvire a scazut la nivel național.